cyanic-selkie/wikianc huggingface dataset:
Խաղաղության մանիֆեստ
Խաղաղության մանիֆեստ, ընդունվել է Ալբանիայի, Ալժիրի, Ավստրալիայի, Արգենտինայի, Բելգիայի, Բոլիվիայի, Բրազիլիայի, Բուլղարիայի, Արևելյան Գերմանիայի, Գվատեմալայի, Արևմտյան Գերմանիայի, Դանիայի, Դոմինիկյան Հանրապետության, Էկվադորի, Թաիլանդի, Թունիսի, Թուրքիայի, Ինդոնեզիայի, Իսրայելի, Իսպանիայի, Իտալիայի, Իրաքի, Լեհաստանի, Լյուքսեմբուրգի, Կանադայի, Կոլումբիայի, Կոստա Ռիկայի, Կորեայի, Կուբայի, Հարավսլավիայի, Հնդկաստանի, Հոնդուրասի, Հորդանանի, Հունաստանի, Հունգարիայի, Ճապոնիայի, Մալայայի, Մարոկկոյի, ՄԺՀ-ի, Մեծ Բրիտանիայի, Մեքսիկայի, Նիդերլանդների, Նոր Զելանդիայի, Նորվեգիայի, Շվեդիայի, Շվեյցարիայի, Չիլիի, Չինաստանի, Չեխոսլովակիայի, Պանամայի, Պարագվայի, Պերուի, Պորտուգալիայի, Ռումինիայի, Սան Մարինոյի, Սիրիայի և Լիբանանի, Սովետական Միության, Վենեսուելայի, Վիետնամի, Շրի Լանկաի, Ուրուգվայի, Ֆինլանդիայի, Ֆրանսիայի կոմունիստական և բանվորական կուսակցությունների ներկայացուցիչների 1957 թվականի նոյեմբերի 16 - 19-ին Մոսկվայի խորհրդակցությունում։
Խորհրդակցության մասնակիցներն ընդունեցին դեկլարացիա, որտեղ պաշտպանություն գտան միջազգային զարգացման կարևորագույն սկզբունքային հարցերի վերաբերյալ ԽՄԿԿ XX համագումարի հետևություններն ու դրույթները։ Մանիֆեստն ուղղված էր բոլոր երկրների բարի կամքի մարդկանց, անկախ նրանց քաղաքական և կրոնական համոզմունքներից, կոչ էր անում ուժեղացնել պայքարը խաղաղության համար։
«Պատերազմն անխուսափելի չէ, պատերազմները կարելի է կանխել, խաղաղությունը կարելի է պաշտպանել և ամրապնդել», - այս եզրակացությունն արվեց՝ համաշխարհային պատերազմից հետո աշխարհում ուժերի հարաբերակցության արմատական փոփոխման մարքս-լենինյան վերլուծության հիման վրա։ Ֆաշիզմի դեմ տարած հաղթանակից հետո ստեղծվել է սոցիալիզմի համաշխարհային համակարգ. խաղաղության և միջազգային համագործակցության, հասարակական տարբեր սիստեմների խաղաղ գոյակցության ձգտումներով են ընթանում ժողովրդական դեմոկրատիայի երկրները։
Համաշխարհային ասպարեզում աճել է մի նոր ուժ ևս. գաղութային երկրների ժողովուրդները վարում են խաղաղության և զինաթափման, չեզոքության քաղաքականություն։ Պատերազմները ատելի են նաև կապիտալիստական երկրների ժողովուրդների համար։ Այս ուժերի միասնական պայքարը կարող է կանխել պատերազմը, պահպանել խաղաղությունը։ Մանիֆեստն ընդգծում էր, որ խաղաղության պաշտպանությունը վտանգում են կապիտալիստական մոնոպոլիաները, օրեցօր ուժեղացող սպառազինությունների մրցավազքը, միջուկային զենքի տարածումը։ Մանիֆեստը՝ որպես առաջնակարգ խնդիր պահանջում էր անհապաղ դադարեցնել ատոմային զենքատոմային և ջրածնային զենքի փորձարկումը և արտադրությունը։
Գրականություն
Կատեգորիա:Խաղաղություն Կատեգորիա:1957
Սերյոգովո (գյուղ, Չերդինսկի շրջան)
Սերյոգովո (Серёгово), գյուղ Ռուսաստանի Պերմի երկրամասի Չերդինսկի շրջանի կազմում։
Այուրուոկա (Մինաս Ժերայս)
Այուրուոկա (Aiuruoca), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Անդրելանդիյա գավառի կազմի մեջ։ Բնակչությունը կազմում է 6360 մարդ՝ 2006 թվականի տվյալներով։ Գրավում է 650,069 կմ2 տարածք։ Բնակչության խտությունը կազմում է՝ 9,8 մարդ/կմ2։
Պատմություն
Քաղաքը հիմնադրվել է 1868 թվականի հուլիսի 20-ին։
Աշխարհագրություն
Կատեգորիա:Բրազիլիայի բնակավայրեր Կատեգորիա:Մինաս Ժերաիս նահանգի բնակավայրեր
Սակու (քաղաք)
Սակու (平谷村), քաղաք Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 234,83 կմ², բնակչությունը՝ 99 564 մարդ, իսկ խտությունը 234,83 մարդ/կմ²։
Աշխարհագրական դիրք
Քաղաքը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ինա, Կոմագենե քաղաքների և Ագեմացու, Կիսո ավանների հետ ։
Բնակչություն
Բնակչությունը կազմում է 99 564 մարդ (2014 թվականի օգոստոսի 1), խտությունը՝ 234,83 մարդ/կմ²։
Արտաքին հղումներ
Կատեգորիա:Ճապոնիայի բնակավայրեր Կատեգորիա:Ճապոնիայի քաղաքներ
Միություն (ամսագիր)
Գրականություն
Կատեգորիա:Ավստրալիայի հայկական ամսագրեր Կատեգորիա:Հայկական քաղաքական պարբերականներ Կատեգորիա:Հայկական հայագիտական պարբերականներ Կատեգորիա:Պարբերականներ այբբենական կարգով
Սարգիս Սանոյան
Սարգիս Վահանի Սանոյան  (փետրվարի 10, 1924, գյուղ Նորաշեն, Արտաշատի շրջան), հայ խորհրդային մելիորատոր, կենսաբանական գիտությունների դոկտոր (1981), պրոֆեսոր (1982)։ ԽՄԿԿ անդամ 1951 թվականից։
Կենսագրություն
Հայրենական մեծ պատերազմի մասնակից։ Ավարտել է Հայկական գյուղատնտեսական ինստիտուտը (1953)։ Աշխատել է ջրային պրոբլեմների հիդրոտեխնիկական ԳՀԻ-ում (1954-1959), եղել է Արտաշատի մեխանիկական գործարանի գլխավոր ինժեներ (1959-1963), 1973 թվականից Հայկական գյուղատնտեսական ինստիտուտի գյուղատնտեսական մելիորացիայի ամբիոնի վարիչ։ Գիտական աշխատանքները վերաբերում են աղակալած հողերի ջրաֆիզիկական հատկությունների ուսումնասիրմանը ։
Ծանոթագրություններ
Կատեգորիա:Նորաշեն (Արարատի մարզ) գյուղում ծնվածներ Կատեգորիա:Կենսաբանական գիտությունների դոկտորներ Կատեգորիա:Հայ գյուղատնտեսներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Հայ պրոֆեսորներ
Ռոզա Դայնելի
Ռոզա Դայնելի, (Rosa Dainelli, ), իտալացի բժիշկ, ով աշխատում էր Եթովպիայում Երկրորդ աշխարհամարտի տարիներին, երբ բրիտանացիները 1941 թվականին Աֆրիկյան եղջյուրում նվաճեցին Իտալական Արևելյան Աֆրիկան։ Նա ակտիվորեն մասնակցել է բրիտանական բանակի դեմ դիվերսիոն գործողություններին ։
Նախապատմություն
Իտալացիներից շատերը պարտիզանական պատերազմ են մղել Իտալիայի Արևելյան Աֆրիկայում 1941 թվականի նոյեմբերին վերջին կանոնավոր իտալական ուժերի Գոնդերում պարտվելուց հետո։
Նրանք պայքարում էին Եգիպտոսում և Միջերկրական ծովում Ռոմելի օգնությամբ իտալացիների հաղթանակի հույսով, որով Առանցքի ուժերը կրկին կհաստատվեին Արևելյան Աֆրիկայում ։
Դայնելիի պարտիզանական գործողությունը
Նա դարձավ Fronte di Resistenza (Դիմադրության ճակատ) իտալական կազմակերպության ակտիվ անդամ, որը 1941 թվականի դեկտեմբերից մինչև 1943 թվականի ամռանը պայքարում էր Հակահիտլերյան խմբավորման դեմ Եթովպիայում Իտալական պարտիզանական պատերազմի ժամանակ ։.
1942 թվականի օգոստոսին նրան հաջողվեց մտնել Ադիս Աբեբայում բրիտանական բանակի զինամթերքի հիմնական պահեստ և պայթեցնել այն՝ ինչ-որ կերպ փրկվելով հսկայական պայթյունից։ Քիչ անց նա բրիտանացիների կողմից բանտարկվեց։ Դիվերսիոն այս գործողությունը ոչնչացրեց բրիտանական նոր Sten մակնիշի ինքնաթիռի զինամթերքը ։ Բժիշկ Դայնելին հայտնի էր որպես այն սակավ իտալացի կանանցից մեկը, ով Արևելյան Աֆրիկայի ռազմաճակատից հետո բրիտանական զորքերի դեմ ակտիվորեն մասնակցեց իտալական պարտիզանական գործողություններին ։
Հաջող դիվերսիայից հետո նա արագորեն իր եղբոր՝ Գիուլիոյի հետ գերեվարվեցին և խոշտանգվեցին ։
1945 թվականին նա տեղափոխվել է Շվեյցարիա, որտեղ աշխատել է Ժնևում ՝ ՄԱԿ-ի Աշխատանքի միջազգային կազմակերպությունում։
Նա պատերազմի ավարտից հետո առաջադրվել էր Իտալիայի պատվո երկաթե մեդալի («croce di ferro») ։
Նրա իսկական անունը Ռոզա Դայնելին էր, և որոշ աղբյուրներ պնդում են, որ հարձակման ամսաթիվը իրականում եղել է 1941 թվականի սեպտեմբերի 15-ը ։. Այս աղբյուրները նշում են, որ նրա պահեստային դիվերսիան ոչնչացրեց զինամթերք, որը պատրաստվում էր իտալացիների դեմ օգտագործել Գոնդերի ճակատամարտում։
Ծանոթագրություններ
Կատեգորիա:Եթովպիայի պատմություն Կատեգորիա:Կանայք Երկրորդ համաշխարհային պատերազմում Կատեգորիա:Իտալացի կանայք Կատեգորիա:Իտալացի բժիշկներ
Լևալա (գյուղ, Սաառե շրջան)
Լևալա (Levala), գյուղ Էստոնիայի Յիգևամաա նահանգի Սաառե շրջանում։
2011 թվականի տվյալներով գյուղում բնակվում էր 35 մարդ։
Արտաքին հղումներ
Կատեգորիա:Էստոնիայի Յիգևամաա նահանգի Սաառե շրջանի բնակավայրեր Կատեգորիա:Էստոնիայի գյուղեր
Գազ խիտ
Գազ խիտ, բակլազգիներ ընտանիքի, գազ ցեղի բույս։
Նկարագրություն
Թուփ է, 30-40 սմ բարձրությամբ։ Տերևները կազմված են 4-6 զույգ երկարավուն, էլիպսաձև կամ ձվաձև, 0,8-1,2 սմ երկարությամբ և 0,3 սմ լայնությամբ տերևներից։ Տերևակիցները սկզբում բրդանման մազմզուկապատ են, հետագայում՝ մերկ։ Ծաղկակիցները ձվաձև են, գծանման, սրավուն, սպիտակ, բրդամազմզուկապատ։ Բաժակն ունի 1-1,4 սմ, պսակը՝ 1,5-1,8 սմ երկարություն։
Տարածվածություն
Տարածված է Կովկասում, Հայկական բարձրավանդակում։ Հայաստանի տարածքում հանդիպում է Արարատյան դաշտում, Վայքում, միջին լեռնային գոտում, չոր քարքարոտ և խճապատ թեքությունների վրա։ Էկոլոգիական խումբը' VIII :
(6009) Յուձուրույոշի
(6009) Յուձուրույոշի (Yuzuruyoshii), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 24-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,436833 ա. մ., առավելագույնը մոտենում է 2,067 ա. մ. հեռավորության վրա և հեռանում 2,8067 ա. մ. ։ Արեգակի շուրջ մեկ ամբողջական պտույտ է կատարում 1389,43 երկրային օրվա ընթացքում, իր ուղեծրով շարժվելով միջինում 0,259099 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,72° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վիսոկովո (գյուղ, Նովոդուգինսկի շրջան)
Բնակչությունը 2007 թվականին գրանցված տվյալներով կազմում էր 8 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Աստերոիդների ցանկ (26901-27000)
Աստերոիդների ցանկ (26801-26900) * Աստերոիդների ցանկ * Աստերոիդների ցանկ (27001-27100)
Հախանց
Հախանց, գյուղ Արևմտյան Հայաստանում, Բիթլիսի վիլայեթի Խիզանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Ալայա (հնագույն երկիր)
Ալայա, հնագույն երկիր Հյուսիսային Միջագետքում, Շուբաթիում (կամ Սուբաբի)՝ հիշատակված ասորեստանյան սեպագիր արձանագրություններում Թուկուլտինինուրտայի արշավանքների կապակցությամբ (մ. թ. ա. 13-րդ դար) ։
Ծանոթագրություններ
Կատեգորիա:Միջագետքի երկրներ
Ադեր (այլ կիրառումներ)
Ադեր անվանումը կարող է վերաբերվել
Լևալա (գյուղ, Պյոիդե շրջան)
Լևալա (Levala), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 17 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Պյոիդե շրջանի բնակավայրեր Կատեգորիա:Էստոնիայի գյուղեր
Մարդահարույց փոփոխություններով լանդշաֆտ
Տես նաև
Կատեգորիա:Բնապահպանություն
Բորիս Ցեպով
Բորիս Ցեպով (Бори́с Анато́льевич Це́пов, ), ռուս դիվանագետ։
Կենսագրություն
1971 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ամհարերենին և անգլերենին։
1971 թվականից զբաղվում է դիվանագիտական գործունեությամբ։
Անձնական կյանք
Ամուսնացած է, ունի մեկ որդի։
Ծանոթագրություններ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ Կատեգորիա:Բարեկամության շքանշանի ասպետներ (Ռուսաստան)
Սերյոդկա (գյուղ, Պսկովսկի շրջան)
Սերյոդկա (Серёдка), գյուղ Ռուսաստանի Պսկովի մարզի Պսկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3253 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Պսկովի մարզի Պսկովսկի շրջանի բնակավայրեր
Նոր Հաճըն (թերթ)
«Նոր Հաճըն», եռամսյա թերթ (երկար ժամանակ եղել է ամսաթերթ)։ Առաջին անգամ լույս է տեսել 1933 թվականին, Բուենոս Այրեսում՝ հայերեն, իսպաներեն։ Հաճընի հայրենակցական միության կենտրոնական վարչության պաշտոնաթերթ։ Խմբագիրներ՝ Ազարիա Պապահեգյան, Աբրահամ էոլմեսեկյան, Աբրահամ Կրաչյան, Հարություն ծ. վրդ. Մուշյան, Նազարեթ Ճերեճյան (Կուժնունի)։
Տպագրել է Հաճընի պատմությանը և սովորույթներին վերաբերող նյութեր, Արգենտինայում և այլ գաղթավայրերում ապրող հաճընցիների մասին լուրեր, Հայաստանի Նոր Հաճըն ավանին նվիրված լրատվություններ։
Կատեգորիա:Արգենտինայի հայկական ամսագրեր Կատեգորիա:Հայկական հայագիտական պարբերականներ Կատեգորիա:Հայկական գրական պարբերականներ Կատեգորիա:Հայկական հասարակական պարբերականներ Կատեգորիա:Պարբերականներ այբբենական կարգով
Վիսոկովո (գյուղ, Ռոսլավլսկի շրջան)
Վիսոկովո (Высоково), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Խուան Լինց
Խուան Լինց, Խուան Խոսե Լինց (Juan Linz, Juan José Linz, Juan José Linz Storch de Gracia; ), գերմանա-իսպանական ծագմամբ ամերիկացի քաղաքագետ, Յեյլի համալսարանի քաղաքագիտության պրոֆեսոր։ Հեղինակել է տոտալիտար և ավտորիտար քաղաքական ռեժիմների վերաբերյալ մի շարք աշխատություններ։ Իր աշխատություններում անդրադարձել է նաև դեմոկրատացման հիմնական ձևերին։
Կենսագրություն
Լինցի հայրը գերմանացի է, իսկ մայրը՝ իսպանուհի։ 1926 թվականին ընտանիքը տեղափոխվել է Իսպանիա։ Ավարտել է Մադրիդի Կոմպլուտենսե համալսարանը (քաղաքական գիտություններ և իրավունք), այնուհետև սովորել է Կոլումբիայի համալսարանի սոցիոլոգիայի բաժինը։ 1961 թվականից դասավանդել է Կոլումբիայի համալսարանում, իսկ 1968 թվականից՝ Յեյլի համալսարանում։ Դարձել է Իսպանիայում քաղաքական կյանքի էմպիրիկ սոցիոլոգիական ուսումնասիրությունների նախաձեռնողը։
Եղել է հրավիրովի դասախոս Բերկլիի կալիֆորնյան համալսարանում, Սթենֆորդի համալսարանում, Հայդելբերգի համալսարանում, Հումբոլդտի համալսարանում և Ֆլորենցիայի համալսարանում։
Ալեքսանդր Չվիկով
Ալեքսանդր Չվիկով (Алекса́ндр Миха́йлович Чвы́ков, ), ռուս դիվանագետ։
Կենսագրություն
1986 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է արաբերենին և անգլերենին։
1986 թվականից զբաղվում է դիվանագիտական գործունեությամբ։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Լևալիպմե
Լևալիպմե (Levalõpme), գյուղ Էստոնիայի Սաարեմաա նահանգի Մուհու շրջանում։
2011 թվականի տվյալներով գյուղում բնակվում էր 33 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Մուհու շրջանի բնակավայրեր Կատեգորիա:Էստոնիայի գյուղեր
Դու (Բասենի գավառ)
Դու, գյուղ պատմական Հայաստանում, Այրարատ նահանգի Բասեն գավառի արևմտյան մասում՝ Դևեբոյնի լեռների շրջանում, իսկ ապա գյուղ Արևմտյան Հայաստանում, Էրզրումի վիլայեթի Բասենի գավառակում ։ Գտնվում էր Աղբերկանց դաշտում, Որդորու գյուղի մոտակայքում։
Անվանումներ
Գյուղն ունեցել է հետևյալ անվանումները. Բասենի Թույ, Դու Մեծ, Թյու, Թյու Մեծ, Թյույ, Թուի Վերին, Թույ, Թույա, Թույա Մեծ, Տուի Վերին, Տուի քեբիր, Տու Մեծ, Տույքեբիր։
Անվան ստուգաբանություն
Գյուղի անվանումը ըստ Պորֆեսոր Սեյսի առաջացել է աքքադերեն dur բառից, որը նշանակում է կայան, ամրոց, բնակության տեղ։
Պատմություն
Այս գյուղը Հայաստանի առաջին բաժանման գծի վրա գտնվող բնակավայրերից էր և մտնում էր հռոմեական կազմի մեջ։
Դուի մոտերքում 606 թվականին պարսիկներն ու բյուզանդացիները ճակատամարտ են ունեցել, որի ժամանակ հաղթել են բյուզանդացիները։
XX դարի սկզբներից գյուղը հայտնի էր Տույ կամ Տուի Մեծ անունով և գտնվում էր կիսավեր վիճակում։ Տեղի հայ բնակչությունը XIX դարում գաղթել է Ախալքալաքի շրջան ։
Հարաթ
Հարաթ (Çökekyazı, Hirît), գյուղակ Արևմտյան Հայաստանում, Բիթլիսի վիլայեթի Խիզանի գավառակում։
1850-ական թվականներին ուներ 6 տուն՝ մոտ 50 հայ բնակչով։ Բնակիչները շատ աղքատ կյանք էին վարում։
Բնակիչների հիմնական զբաղմունքը անասնապահությունն ու գյուղատնտեսությունն էր։
Հարաթն ուներ '''Ս. Պողոս-Պետրոս''' անունով եկեղեցի ։
Գեորգի Չեպիկ
Գեորգի Չեպիկ (Гео́ргий Ю́рьевич Че́пик, ), ռուս դիվանագետ։
Կենսագրություն
1991 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, արաբերենին և անգլերենին։
1991 թվականից զբաղվում է դիվանագիտական գործունեությամբ։
Անձնական կյանք
Ամուսնացած է, ունի երեք երեխա։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Ջոնի Գալեկի
Ջոն Մարկ (Ջոնի) Գալեկի (John Mark "Johnny" Galecki, ապրիլի 30, 1975), ամերիկացի դերասան։ Հայտնի է «Բիգ Բանգ տեսությունը» (անգլ.՝ The Big Bang Theory) հեռուստասերիալում մարմնավորած «Լեոնարդ Հովստետդեր» կերպարով։
Կենսագրություն
Ջոնին ծնվել է Բելգիայում, ամերիկյան ընտանիքում։ Ունի լեհական, իտալական և իռլանդական ծագում ։ Մայրը՝ Մերի Լուն, հիփոթեկային վարկերի խորհրդատու էր, իսկ հայրը՝ Ռիչարդ Գալեկին, Բելգիայում տեղակայված ԱՄՆ-ի օդային ուժերի անդամ ։ Երեք տարեկան հասակում Ջոնիի ընտանիքը տեղափոխվում է Իլինոյս, Օակ Պարկ։
Արտաքին հղումներ
Կատեգորիա:1975 ծնունդներ Կատեգորիա:Ապրիլի 30 ծնունդներ Կատեգորիա:Ամերիկացի դերասաններ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի տղա երեխա դերասաններ
(6010) Լիզենգա
(6010) Լիզենգա (Lyzenga), աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 19-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,572019 ա. մ., առավելագույնը մոտենում է 2,1104 ա. մ. հեռավորության վրա և հեռանում 3,0337 ա. մ. ։ Արեգակի շուրջ մեկ ամբողջական պտույտ է կատարում 1506,64 երկրային օրվա ընթացքում, իր ուղեծրով շարժվելով միջինում 0,238942 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,78° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սպիտակ բադիկը
«Սպիտակ բադիկը» (Белая уточка), ռուսական ժողովրդական հեքիաթ, որը կազմվել է Ալեքսանդր Աֆանասևի կողմից և ներառվել «Նառոդնիյե ռուսկիե սկազկի» հավաքածուի մեջ։
Հետագայում շոտլանդացի գրող Էնդրյու Լենգը այն ներառել է «Դեղին կախարդական գրքի» մեջ ։
Բովանդակություն
Ըստ հեքիաթի բովանդակության՝ արքան ճանապարհորդելու համար ստիպված էր հեռանալ իր նորահարսից։ Նախքան այդ, նա խստորեն արգելում է կնոջը՝ լսել վեհերոտ խորհուրդներ և շփվել վատ շրջապատի կանանց հետ։ Սակայն նախանձոտ, չարամիտ վհուկը կախարդեց նրան և վերածեց սպիտակ բադի՝ ինքնին զբաղեցնելով թագուհու պաշտոնը։ Մինչդեռ սպիտակ բադը մի բույն կառուցեց, երեք ձու դրեց և ապա ծնեց երկու էգ, փամփլիկ ձագերի և մի արու բադիկի։ Մայր բադն արգելեց իր ձագերին մոտենալ ամրոցին՝ զգուշացնելով, որ այնտեղ չար կախարդ կա, սակայն հետաքրքրասեր ձագուկները մի օր շրջանցեցին մոր խոսքը և գնացին դժգույն ամրոցին ընդառաջ։
Կախարդը նկատեց նրանց և հարցուփորձ անելուց հետո հասկանալով, թե ովքեր են նրանք, սպանեց փոքրիկ բադիկներին։ Շուտով մայր-բադը նկատեց իր ձագերի բացակայությունը փնտրելով վերջիններիս գտավ նրանց անշնչացած։ Մայր-բադին նկատեց արքան և հրամայեց բռնել թռչնին։ Նրա դրանիկները չկարողացան բռնել բադին, սակայն կախարդված թագուհին ինքը գնաց ամուսնուն ընդառաջ և թագավորի ձեռքերում վերածվեց կնոջ։
Արքան հրամայեց կաչաղակին բերել ծառի բնում պահվող կախարդական ջուրը, որի միջոցով էլ սատկած բադիկները վերածվեցին երեք քնքուշ երեխաների։
Ծանոթագրություններ
Կատեգորիա:Ռուսական հեքիաթներ
Տիաբենդազոլ
Տիաբենդազոլ, հակապարազիտային դեղամիջոց։ Հայտնի է Արբոտեկտ, Մերթեքթ, Մինտեզոլ, Տեկտո, Տետուսիմ, Տրեզադերմ ապրանքանշանների տակ։
Կիրառում
Բժշկության մեջ օգտագործվում է մետաղներով թունավորման ժամանակ՝ կապարով, սնդիկով, սուրմով, ինչպես նաև որպես հակահամաճարակային միջոց մարդկանց և կենդանիների բուժման համար։
Անվտանգություն
Կողմնակի ազդեցությունները. սրտխառնոց, փսխում, ախորժակի կորուստ, լուծ, գլխապտույտ, քնկոտություն, գլխացավ, ցավեր որովայնի շրջանում, աչքերի և մաշկի դեղնություն, մուգ միզարձակում, ջերմություն, հոգնածություն։ Այն մուտագեն կամ քաղցկեղածին չէ։
Օսկար Լոպես
Օսկար Լոպես, արգենտինացի նախկին կիսապաշտպան և ներկայիս ֆուտբոլային մարզիչ։
Կարիերա
Լոպեսն իր խաղային կարիերան սկսել է 1957 թվականին «Ինդեպենդիենտեում»։ 1960 թվականին նա տեղափոխվել է ցածր դիվիզիոն «Բանֆիլդում» խաղալու համար։ Այստեղ դարձել է թիմի մաս, որը 1962 թվականին հաղթել է Արգենտինայի 2-րդ դիվիզիոնում։
1966 թվականին «Բոկա Խունիորսի» կազմում նա վնասվածքների պատճառով անհաջող մրցաշրջան է ունեցել։ Այնուհետև նա նախքան «Բանֆիլդ» վերադառնալը խաղացել է «Կիլմես»-ի կազմում, որտեղ թոշակի է անցել 1971 թվականին։
Այնուհետև Լոպեսը դարձել է ֆուտբոլի մարզիչ։ Նա աշխատել է որպես բազմաթիվ ակումբների մարզիչ, այդ թվում՝ «Արսենալ դե Սարանդի», «Ֆերո Կարիլ Օեստե», «Տեքստիլ Մանդիա», «Բանֆիլդ», «Դեպորտիվո Էսպանյոլ», «Կիլմես» և «Ուրական» ակումբների։ Նա նաև մարզել է Հայաստանում, որտեղ չեմպիոնական տիտղոս է նվաճել Երևանի «Փյունիկի» հետ և մարզել է Հայաստանի ազգային հավաքականը ։
Արտաքին հղումներ
Կատեգորիա:Արգենտինացի ֆուտբոլիստներ Կատեգորիա:Արգենտինացի ֆուտբոլային մարզիչներ Կատեգորիա:Բոկա Խունիորսի ֆուտբոլիստներ Կատեգորիա:Բանֆիլդի ֆուտբոլիստներ Կատեգորիա:Ինդեպենդիենտեի ֆուտբոլիստներ Կատեգորիա:Կիլմեսի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Բնօրինակում անաղբյուր հոդվածներ
Սերնովոդսկ (գյուղ, Սերգիևսկի շրջան)
Սերնովոդսկ (Серноводск), գյուղ Ռուսաստանի Սամարայի մարզի Սերգիևսկի շրջանի կազմում։
Բնակչությունը վերջին գրանցված տվյալներով կազմում էր 3585 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1703 թվականին հիմնադրված բնակավայրեր Կատեգորիա:Ռուսաստանի Սամարայի մարզի Սերգիևսկի շրջանի բնակավայրեր
Քրեական գեղարվեստական գրականություն
Քրեական գեղարվեստական գրականություն, դետեկտիվ պատմություն, սպանության առեղծված, առեղծվածային վեպ, ոստիկանական վեպ․ սրանք տերմիններ են, որոնք նկարագրում են հանցավոր արարքների և հատկապես թե՛ պրոֆեսիոնալ, թե՛ ոչ պրոֆեսիոնալ դետեկտիվի կողմից իրականացրած հանցագործության և հաճախ սպանության հետաքննության վերաբերյալ պատմությունները ։ Սրանք սովորաբար տարբերվում են հիմնական գեղարվեստական գրականությունից և այլ ժանրերից, ինչպիսիք են պատմական գեղարվեստական կամ գիտաֆանտաստիկ գրականությունը, սակայն սահմաններն անորոշ են։ Քրեական գրականությունը ունի բազմաթիվ ենթաժանրեր, այդ թվում՝ դետեկտիվ գեղարվեստական գրականություն (օրինակ՝ ով է արել), դատական դրամա, ծանր հանցագործական գրականություն և իրավական թրիլլերներ։ Քրեական դրամաների մեծ մասը կենտրոնանում է հանցագործությունների հետաքննության վրա և չի ներկայացնում դատարանի դահլիճը։ Անորոշությունն ու առեղծվածը տվյալ ժանրում գրեթե ամենուր հանդիպող հիմնական տարրերն են։
Պատմություն
«Հազար ու մի գիշեր»-ը (Արաբական գիշերներ) պարունակում է քրեական գեղարվեստական գրականության ամենավաղ օրինակները ։ Այս ժանրի ստեղծագործության օրինակներից է միջնադարյան «Երեք խնձորներ» արաբական հեքիաթը, որը Շահրազադի պատմած հեքիաթներից մեկն է Արաբական գիշերներում։ Այս հեքիաթում, մի ձկնորս Տիգրիս գետի ափին հայտնաբերում է կողպված մի ծանր սնդուկ, և այն վաճառում է Աբբասյան խալիֆին՝ Հարուն ալ-Ռաշիդին, որը այնուհետև կոտրելով բացում է սնդուկը ու դրա մեջ տեսնում երիտասարդ կնոջ մասնատված դի։ Հարունը իր վեզիրին՝ Ջաֆար իբն Յահյային, հրամայում է բացահայտել հանձագործությունը և գտնել մարդասպանին երեք օրվա ընթացքում, հակառակ դեպքում՝ հանձնարարությունը ձախողելու դեպքում, հենց ինքը՝ վեզիրը կենթարկվի մահապատժի ։ Պատմվածքը նկարագրվել է որպես հոդվածային սպանության առեղծված ՝ բազմաթիվ սյուժետային շրջադարձերով ։ Պատմվածքն ունի դետեկտիվ գրականության տարրեր ։
«Արաբական գիշերներ»-ի երկու այլ պատմվածքներ՝ «Վաճառականն ու գողը» և «Ալի Խվաջան», ներառում են երկու ամենավաղ գեղարվեստական հետաղույզներին, որոնք բացահայտում են «խճճված շղթաները» և ապացույցներ ներկայացնում հանցագործին բռնելու կամ դատապարտելու համար․ պատմությունը սովորական ժամանակագրությամբ է բացահայտվում և հանցագործը հայտնի է լինում հանդիսատեսին։ Վերջինս հանգուցային կետում գլխավոր հերոսը՝ տիտղոսավոր հետախույզ Ալի Խվաջան դատարանում ներկայացնում է փորձագետ վկաների ապացույցները ։ «Կուզիկի հեքիաթը» մեկ այլ վաղ դատական դրամա է, որը ներկայացվում է որպես կասկածելի կատակերգություն ։
Ժամանակակից հայտնի ամենավաղ քրեական գեղարվեստական գրականությունը Է․Տ․ Հոֆմանի 1819 թվականի «Մադմուազել դե Սքուդեղի» վեպն է։ Նաև հայտնի են Թոմաս Սքիների Սթարի անանուն «Ռիչմոնդը կամ պատմություններ Բոու փողոցի սպայի կյանքում» (1827)։ Այս ժանրի ամբողջական կարճ մեկ այլ պատմվածք է դանիացի գրող Սթին Սթինսեն Բլիխերի «Վեյլբայի ռեկտորը», որը հրատարակվել է 1829 թվականին։ Հանցագործության բացահայտման հետագա օրինակ կարելի է գտնել Լետիցիա Էլիզաբեթ Լանդոնի «Դանակը» պատմվածքում, որը հրատարակվել է 1832 թվականին․ այս ստեղծագործությունում ճշմարտությունը լիովին չի բացահայտվում և մնում է կասկածի տակ։
Ավելի հայտնի են Էդգար Ալլան Պոյի վաղ «մութ» գործերը ։ Նրա փայլուն և տարօրինակ հետախույզ Կ․ Օգյուստ Դյուպենը՝, Արթուր Կոնան Դոյլի Շերլոք Հոլմսի նախահայրը հայտնվել են այնպիսի ստեղծագործություններում, ինչպիսիք են «Սպանություն Մորգ փողոցում» (1841), «Մարի Ռոժեի գաղտնիքը» (1842) և «Գողացված նամակը» (1844)։ Իր Դյուպենի պատմվածքներով Պոն դարձել է դետեկտիվ պատմվածքների հիմքը։ Դետեկտիվի անանուն ուղեկիցը հանդիսանում է պատմողն ու բժիշկ Ուոթսոնի կերպարի նախատիպը Շերլոք Հոլմսի հետագա պատմվածքներում ։
Ուիլկի Քոլինզի «Սպիտակազգեստ կինը» նամակագրական վեպը հրատարակվել է 1860 թվականին, մինչդեռ նրա գլուխգործոցը հաճախ համարվում է «Լուսնաքարը» (1868)։ Ֆրանսիացի գրող Էմիլ Գաբորիուրի «Պարոն Լեկոկ» (1868) աշխատությունը հիմք է դրել մեթոդական, գիտական մտածողություն ունեցող դետեկտիվ ժանրին։
Կողպված սենյակների առեղծվածների էվոլյուցիան քրեական գրականության պատմության ուղենիշներից մեկն էր։ Ասում են, որ Դոյլի Շերլոք Հոլմսի առեղծվածները այս ժանրի հանրաճանաչության միակ պատասխանատու գործն է հանդիսանում։ Մինչ այդ Փոլ Ֆևալն էր, որի «Սև հագուստը» շարքը (1862-67) ներկայացնում է Սքոթլանդ Յարդի դետեկտիվ և հանցավոր դավադրությունները։ 19-րդ դարի ամենավաճառվող քրեական վեպը Ֆերգուս Հյումի «Հանսոմ տաքսու առեղծվածը» (1886) վեպն է, որի գործողությունները տեղի են ունենում Ավստրալիայի Մելբուռն քաղաքում։
19-րդ դարի վերջին Միացյալ Թագավորությունում և Միացյալ Նահանգներում տպագիր զանգվածային լրատվության էվոլյուցիան վճռորոշ նշանակություն է ունեցել քրեական գրականության և հարակից ժանրերի հանրահռչակման։ Գրական տարբեր ամսագրերը, ինչպիսիք են Սթրենդը, Մաքլուրսը և Հարփերսը, արագորեն կենտրոնացան հասարակության մեջ գեղարվեստական գրականության ընդհանուր կառուցվածքի և գործառույթի վրա՝ ապահովեցին զանգվածային արտադրություն, որն առաջարկում էր էժան, պատկերազարդ հրատարակություններ, որոնք հիմնականում միանգամյւա օգտագործման համար էին։
Ինչպես այդ ժամանակվա շատ այլ կարևոր հեղինակների գործեր, ինչպիսիք են Ուիլկի Քոլինզի, Չարլզ Դիքենսի գործերը, Արթուր Կոնան Դոյլի Շերլոք Հոլմսի պատմություններն առաջին անգամ սերիական տեսով հայտնվեցին Միացյալ Թագավորությունների Սթրենդ ամսագրում։ Սերիաները արագորեն գրավեցին բազմաթիվ ջերմ հետևորդների Ատլանտյան օվկիանոսի երկու ափերում, և երբ Դոյը սպանեց Հոլմսին «Վերջին խնդիրը» մասում, հանրային ընդվզումն այնքան բուռն էր, և ավելի շատ պատմությունների հրատարակման առաջարկներն այնքան գրավիչ էին, որ հեղինակը դժկամությամբ կյանքի վերադարձրեց Հոլմսին։
Իտալիայում անգլերեն և ամերիկյան պատմվածքների և տեղական ստեղծագործությունների վաղ թարգմանությունները տպագրվել են էժան դեղին շապիկներով, ուստի ժանրը կնքվել է դեղին գրքեր տերմինով։ Ժանրը օրենքից դուրս էին ճանաչել ֆաշիստները Երկրորդ համաշխարհային պատերազմի ժամանակ, սակայն պատերազմից հետո այն աստիճանաբար ճանաչում ձեռք բերեց՝ հատկապես քրեական գեղարվեստական գրականության ամերիկյան «ծանր» ժանրը։ Իտալացի գրողների մի խումբ ի հայտ եկավ, որոնք հակադետեկտիվ կամ պոստմոդեռն վեպ ստեղծելու համար օգտագործեցին դետեկտիվ ձևաչափը,կ որտեղ հետախույզները կատարյալ չեն, հանցագործությունները սովորաբար չեն բացահայտվում, և ընթերցողին հուշումներ են թողնում ամենը վերծանելու համար։ Հայտնի գրողներից են Լեոնարդո Շիասիան, Ումբերտո Էկոն և Կառլո Էմիլիո Գադան ։
Չինաստանում ժամանակակից քրեական գրականությունը առաջին անգամ մշակվել է 1890-ականների արտասահմանյան ստեղծագործությունների թարգմանություններից ։ Չենգ Սյաոկինգը, որը համարվում է չինական դետեկտիվ գեղարվեստական գրականության «մեծ վարպետ», թարգմանել է «Շերլոք Հոլմս»-ը դասական և բարբառային չինարենով։ 1910-ականների վերջերին Չենգը սկսել է գրել իր սեփական դետեկտիվ գրականության շարքը՝ «Շերլոքը Շանհայում»՝ ընդօրինակելով Կոնան Դոյլի ոճը, բայց ավելի շատ կապը պահելով չինացի ընթերցողի հետ ։ Մաոյի ժամանակաշրջանում քրեական գրականությունը ճնշված էր և հիմնականում խորհրդային ու հակակապիտալիստական էր։ Հետմաո դարաշրջանում Չինաստանում քրեական գրականությունը կենտրոնացած էր Մաոյի ժամանակաշրջանում կոռուպցիայի և կյանքի ծանր պայմանների վրա (օրինակ՝ մշակութային հեղափոխությունը) ։
Հոգեբանություն
Քրեական գեղարվեստական գրականությունը յուրահատուկ հոգեբանական ազդեցություն է թողնում ընթերցողների վրա և հնարավորություն է տալիս նրանց դառնալ միջնորդավորված վկաներ՝ բացահայտելով հանցագործությունը ականատեսների հետ։ Ընթերցողները քրեական գրականությունը համարում են փախչելու միջոց՝ իրենց կյանքի այլ ասպեկտները հաղթահարելու համար ։ Քրեական գրականությունը ընթերցողին բավականին հարմար հեռավորությամբ շեղում է անձնական կյանքից ուժեղ պատմվածքի միջոցով ։ Դատաբժշկական քրեական վեպերը կոչվում են «շեղող թերապիա», որոնք ցույց են տալիս, որ հանցավոր գրականությունը կարող է բարելավել հոգեկան առողջությունը և դիտարկվել որպես դեպրեսիայի կանխարգելման բուժման միջոց ։
Կեղծանունով հեղինակներ
Քրեական գրականության պատմության մեջ որոշ հեղինակներ դժկամությամբ են հրատարակել իրենց վեպերը հենց իրենց իրական անուններով։ Վերջերս ոմանք կեղծանունով են հրատարակում համոզված լինելով, որ քանի որ խոշոր գրավաճառները տեղյակ են իրենց պատմական վաճառքի ցուցանիշներից և հրատարակիչների վրա ունեն որոշակի ազդեցություն, նրանց ներկայիս նախնական ցուցանիչները անցնելու միակ միջոցը հրատարակվելն է որպես ինչ-որ մեկը, ով չունի վաճառքի պատմություն։
1930-ականների վերջին և 1940-ականներին բրիտանական շրջանային դատարանի դատավոր Արթուր Ալեքսանդր Գորդոն Քլարկը (1900-1958) Կիրիլ Հեյր կեղծանունով հրատարակել է մի շարք դետեկտիվ վեպեր, որտեղ նա օգտագործում էր անգլիական իրավական համակարգի խորը գիտելիքները։ Երբ նա դեռ երիտասարդ էր և ճանաչված չէր, մրցանակակիր բրիտանացի վիպասան Ջուլիան Բարնսը (ծնվել է 1946 թվականին) հրատարակել է մի քանի քրեական վեպեր Դեն Կավանգ կեղծանունով։ Մյուս հեղինակները հաճույքով «փայփայում» էին իրենց «երկրորդ ես»-ը։ Ռութ Ռենդելը (1930-2015) գրում է մի տեսակի քրեական վեպեր իր անունով և մեկ այլ տեսակի՝ Բարբարա Վայնի դերում։ Ջոն Դիքսոն Քարրը օգտագործել է Քարթեր Դիքսոն կեղծանունը։ Հեղինակ Էվան Հանթերը (որը ինքնին կեղծանուն էր հանդիսանում) գրել է քրեական գրականություն Էդ Մաքբեյն անունով։
Որակ
Ինչպես ցանկացած այլ սուբյեկտի դեպքում, քրեական գեղարվեստական գրքի որակը որևէ իմաստալից համեմատություն չունի դրա հասանելիության հետ։ Որոշ քրեական վեպոր, որոնք ընդհանուր առմամբ համարվում են լավագույնները, ներառյալ այն գործերը, որոնք պարբերաբար փորձագետների կողմից դասվում են երբևէ գրված լավագույն 100 քրեական վեպերի շարքին (տես մատենագիտությունը), հասանելի չեն իրենց առաջին հրատարակումից ի վեր, ինչը հաճախ թվագրվում է 1920-30-ականներին։ Գրքերի մեծ մասը, որոնք այսօր կարելի է գտնել «Հանցագործություն» պիտակ ունեցող դարակներում, բաղկացած են վերջին արված առաջին հրատարակումներից, որոնք սովորաբար արվել են վերջին մի քանի տարիների ընթացքում։
Կլասիկա և բեսթսելերներ
Ավելին, միայն ընտրված կենտ հեղինակներ են ստացել «դասականի» կարգավիճակ իրենց հրատարակած գործերի համար։ Դասական է համարվում ցանկացած տեքստ, որը կարող է ընկալվել և ընդունվել համընդհանուր, քանի որ դրանք գերազանցում են համատեքստը։ Հանրաճանաչ, հայտնի օրինակ է Ագաթա Քրիստին, որի գործերը, որոնք ի սկզբանե հրատարակվել են 1920 թվականից մինչև 1976 թվականը՝ նրա մահը, հասանելի են Մեծ Բրիտանիայի և ԱՄՆ-ի հրատարակություններով բոլոր անգլախոս երկրներում։ Քրիստիի ստեղծագործությունները, մասնավորապես՝ դետեկտիվներ Հերկուլ Պուարոյի կամ միսս Ջեյն Մարփլի մասնակցությամբ, նրան տվել են Քրեական թագուհի կոչումը, և դրանց շնորհիվ նա դարձել է ժանրի զարգացման ամենակարևոր և նորարար գրողներից մեկը։ Նրա ամենահայտնի վեպերից են «Սպանություն Արևելյան ճեպընթացում» (1934), «Մահ Նեղոսի վրա» (1937) և աշխարհում ամենաշատը վաճառվող առեղծվածը «Եվ ոչ ոք չմնաց» (1939) ։
Վերածնունդներ
Ժամանակ առ ժամանակ հրատարակչությունները գովազդելու նպատակներով որոշում են վերակենդանացնել վաղուց մոռացված հեղինակներին և վերահրատարակել վաղուց նրանց կոմերցիոն առումով ավելի հաջող վեպերից մեկ-երկուսը, բացի Փենգուին Բուքսից, որը այդ նպատակով վերադարցել է իր ժամանակին օգտագործված կանաչ կազմին և վերատպել իրենց բարձրորակ հեղինակներից մի քանիսին։ Պանը 1999 թվականին սկսեց «Պան դասական հանցանք» անունով մի շարք, որը ներառում է Էրիկ Ամբլերի մի քանի վեպեր, ինչպես նաև ամերիկացի Հիլարի Ուոյի «Վերջինը տեսել է կրելիս․․․» ստեղծագործությունը։ 2000 թվականին Էդինբուրգում գործող Քենոնգեյթ Բուքսը սկսեց «Քենոնգեյթ քրեական կլասիկա» անունով մի շարք, որում ներառված են այնպիսի վեպեր, ինչպիսիք են «ով է արել», հռոմեական ծաղրավեպեր ամնեզիայի և խելագարության մասին, ինչպես նաև այլ վեպեր։ Այնուամենայնիվ, ավելի փոքր հրատարակիչների (օրինակ՝ Քոգնեյթ Բուքսը) կողմից թողարկված գրքերը սովորաբար չեն պահում մեծ գրախանութները և արտասահմանյան գրավաճառները։ Բրիտանական գրադարանը նույնպես (2012 թվականից) սկսել է վարահրատարակել «կորած» քրեական կլասիկան, որոնց հավաքածուն իրենց կայքում նշվում է որպես «Բրիտանական գրադարանի քրեական կլասիկայի շարք»։
Երբեմն ավելի հին քրեական վեպերը վերածնվում են ոչ թե հրատարակչությունների, այլ սցենարիստների և ռեժիսորների կողմից։ Շատ նման դեպքերում հրատարակիչները հետևում են օրինակին և թողարկում այսպես կոչված «Ֆիլմին կապակցված» հրատարակություն, որը ցույց է տալիս ֆիլմի պաստառը առաջին շապիկին և ֆիլմի տիտղոսները գրքի հետևի շապիկին։ Սա ևս մեկ մարքեթինգային մարտավարություն է, որն ուղղված է այն ֆիլմերի սիրահարներին, ովքեր նախընտրում են նախ գիրքը կարդալ, ապա դիտել ֆիլմը, կամ էլ հակառակը։ Վերջերս ներկայացված օրինակներից են Պատրիսիա Հայսմիթի «Տաղանդավոր պարոն Ռիփլին» (ի սկզբանե հրատարակվել է 1955 թվականին), Իրա Լևինի «Սլիվեր» (1991), որի շապիկի վրա պատկերված է Շերոն Սթոունի և Ուիլյամ Բոլդուինի սեքսուալ տեսարանը 1993 թվականին դուրս եկած ֆիլմից, ինչպես նաև Բրետ Իստոն Էլլիսի «Ամերիկացի խելագարը» (1991)։ Բլումսբերի հրատարակչությունը, այնուամենայնիվ, թողարկել է այն, ինչ իրենք անվանում են «Բլումսբերի ֆիլմի կլասիկա», ինչը օրիգինալ վեպերի շարք է, որոնց վրա հիմնված են գեղարվեստական ֆիլմերը։ Այս շարքում են Էթել Լինա Ուայթի «Անիվը պտտվում է» (1936) վեպը, որը Ալֆրեդ Հիչքոքը, նախքան Հոլիվուդ գնալը, վերածել է շատ սիրված ֆիլմի՝ «Օրիորդը անհետանում է» (1938) և Իրա Լևինի (ծնված 1929 թվականին) գիտաֆանտաստիկ թրիլլերը՝ «Տղաները Բրազիլիայից» (1976), որը նկարահանվել է 1978 թվականին։
Արտաքին հղումներ
Կատեգորիա:Կրիմինալ ֆանտաստիկա Կատեգորիա:Գրական ժանրեր Կատեգորիա:Կինոյի ժանրեր Կատեգորիա:Արկածային ստեղծագործություն Կատեգորիա:Վիքիպեդիա:ԲՊՀ հոդվածներ 2023 Կատեգորիա:Հանցագործություն Կատեգորիա:Գրականություն ըստ ժանրի Կատեգորիա:Գրականություն Կատեգորիա:Արվեստի գործեր ըստ ժանրի
Սամբալ (սոուս)
Սամբալ (ինդոն.՝ sambal) ինդոնեզական սոուս կամ մածուկ է, որը սովորաբար պատրաստվում է տարբեր չիլի պղպեղի խառնուրդից՝ երկրորդական բաղադրիչներով, ինչպիսիք են շալոտ սոխը, ծովախեցգետնի մածուկը, սխտորը, կոճապղպեղը, եղեգը կամ արմավենու շաքարը, կիտրոնը, լայմը և այլն։ Սոուսի սամբալը ինդոնեզերեն փոխառություն է ճավայերենից (sambel) : Սոուսը տարածված է նաև Մալայզիայում, Շրի Լանկայում, Բրունեյում և Սինգապուրում ։ ինդոնեզացիների հետ տարածվել է նաև Նիդեռլանդներում և Սուրինամում։
Սամբալի տարբեր տարբերակները սովորաբար մատուցվում են որպես տաք և կծու համեմունքներ հում բանջարեղենի ուտեստների համար (lalab), խորոված ձուկ (ikan goreng), տապակած ձուկ (ayam goreng), և տապակած հավ (ayam goreng) ու ճուտ (ayam penyet), տապակած տավարի կողիկներ (iga penyet) և ինդոնեզական սոտո ապուրներ ։ Ինդոնեզիայում կա սամբալի 212 տեսակ , որոնց մեծ մասը գալիս է Ճավայից ։
Պատմություն
Սոուսի հիմնական բաղադրիչը՝ Capsicum չիլի պղպեղի տեսակն է, բնիկ չէ Հարավարևելյան Ասիայում։ Սամբալի բաղադրատոմսերում օգտագործվող ավանդական տեսակներն են կայենյան պղպեղը (Capsicum frutescens) և կանաչ չիլի պղպեղը (Capsicum annuum): Այս տեսակները բնիկ են Արևմտյան կիսագնդում և ներմուծվել են Ինդոնեզական արշիպելագ 16-րդ դարում պորտուգալացիք և իսպանացի նավաստիների կողմից Կոլումբոսի փոխանակման ժամանակ ։
Սակայն Ինդոնեզիայի արշիպելագի բնակիչները արդեն ծանոթ էին նմանատիպ կծու համին մինչև 16-րդ դարը։ Կաբյա կոչվող կծու համեմունքը արժեքավոր ապրանք դարձավ ճավայի շուկայում դեռևս 10-րդ դարի հնագույն Մատարամ թագավորության դարաշրջանում ։ Պատմաբանները ենթադրում են, որ մինչև 16-րդ դարում Ամերիկա մայրցամաքի կեղևի ներմուծումը, դա կաբիան էր, որը լայնորեն օգտագործվում և աճեցվում էր որպես տաք համեմունք Ճավայում։ Կաբիան մինչ օրս օգտագործվում է Java-ում, բայց չիլիի հսկայական ժողովրդականությունը ի վերջո փոխարինեց կաբիայի սպառումը, այսօր այն օգտագործվում է միայն ավանդական բուսական դեղամիջոցներում և ջամու՝ ավանդական ճավայական բուսական ըմպելիքի արտադրության մեջ։ Այսօր բույսը հազվադեպ է համարվում։ Այլ պատմաբաններ ենթադրում են, որ դա կոճապղպեղն էր, որն օգտագործվում էր որպես հիմնական տաք համեմունք հնագույն սամբալի բաղադրատոմսում։ Կոճապղպեղը, ինչպես նաև կաբյա և անդալիման տեղական համեմունքները հնագույն սամբալի ամենավաղ «տաք» բաղադրիչներից են, որին հաջորդել է սև պղպեղի ներմուծումը Հնդկաստանից մոտ 12-րդ դարում և վերջապես չիլի պղպեղը Ամերիկա մայրցամաքից 16-րդ դարում ։
Սերատա Չենտինիի (1819-1912) ճավայական ձեռագիրը գրանցում է սամբալի 16 տարբերակը Ճավայում։ Mustika Rasa Recipe Book (1967) գրվել և կազմվել է Հարտինի Սուկարնոյի կողմից և պարունակում է 63 սամբալի բաղադրատոմս։ 2017 թվականին Գաջա Մադա համալսարանի սննդի հետազոտող Մուրդիջատի Գարդջիտոն Ինդոնեզիայում հայտնաբերել է սամբալի հարյուրավոր տարբերակներ։ Դրանցից 212-ն ունեն հստակ ծագում, իսկ 43-ի ծագումը անհայտ է։ Սամբալի տարբերակների մեծ մասը (43%) հայտնաբերվել է Java-ում, 20% -ը Սումատրայում, 8%-ը՝ Բալիում և Արևմտյան Նուսա-Թենգարայում, իսկ մնացածը բաշխված է Մակուկուի, Կալիմանտանի և Սուլավեսիի միջև  ։
Պատրաստում
Ավանդաբար թարմ սամբալը ձեռքով պատրաստում են քարե շաղախի մեջ։
Սամբալը կարելի է մատուցել հում կամ եփած վիճակում։ Ինդոնեզիայում կա սամբալի երկու հիմնական կատեգորիա՝ սամբալ մասաք (եփած) և սամբալ մենթահ (հում)։ Եփած սամբալը եփվում է, ինչի արդյունքում ստացվում է հստակ համ և բույր, մինչդեռ հում սամբալը խառնվում է լրացուցիչ բաղադրիչների հետ և սովորաբար սպառվում է անմիջապես։ Սամբալ-մասակը կամ եփած սամբալները ավելի տարածված են Արևմտյան Ինդոնեզիայում, մինչդեռ սամբալ-մենթահը կամ հում սամբալները ավելի տարածված են Արևելյան Ինդոնեզիայում ։
Չիլիի պղպեղը, սխտորը, շալոտ սոխը և լոլիկը հաճախ աղում են հավանգով և շաղախով, մինչդեռ ծովախեցգետնի մածուկը (terasi կամ belacan) սկզբում տապակվում է սուր հոտը վերացնելու, ինչպես նաև համը ազատելու համար։ Սամբալը կարելի է պատրաստել լուսանցքով, քանի որ այն հեշտությամբ կարելի է պահել լավ փակված ապակե տարայի մեջ սառնարանում մինչև մեկ շաբաթ՝ ճաշի հետ որպես համեմունք մատուցելու համար ։ Այնուամենայնիվ, որոշ տնային խոհարարներ և ռեստորաններ սպառելուց ընդամենը մի քանի րոպե առաջ պատրաստում են թարմ սամբալ՝ դրա թարմությունն ու համն ապահովելու համար; սա հայտնի է որպես սամբալ dadak (լիտ. «իմպրովիզացված սամբալ» կամ «նոր պատրաստված սամբալ»)։ Այնուամենայնիվ, փողոցային սննդի (warung) և ռեստորանների մեծ մասում սամբալը հաճախ պատրաստվում է ամեն օր մեծ քանակությամբ և առաջարկվում է որպես տաք և կծու համեմունք։
Այսօր պատրաստի, փաթեթավորված, ակնթարթային կամ պատրաստի խմելու սամբալի որոշ ապրանքանիշեր հասանելի են փողոցային սննդի տաղավարներում, ավանդական շուկաներում, սուպերմարկետներում և հարմարավետ խանութներում։ Համեմատած ավանդական սամբալների հետ, շշալցված սամբալները հաճախ ունենում են ավելի բարակ հյուսվածք, ավելի միատեսակ պարունակություն, ինչպես լոլիկի կետչուպը, մեքենայի կողմից վերահսկվող արտադրական գործընթացի պատճառով։ Ավանդականորեն պատրաստված սամբալները, որոնք աղացած են մեղրով և հավանգով, սովորաբար ունեն կոպիտ հյուսվածք և հետևողականություն։
Մի քանի ապրանքանիշեր արտադրում են շշալցված սամբալ, ինչպիսիք են՝ Huy Fong Foods-ի sambal oelek, Heinz ABC Sambal terasi և Sambal Indofood  :
Սան Ֆրանցիսկու (գետ)
Սան Ֆրանսիսկու (Sao Francisco), գետ Բրազիլիայում։ Երկարությունը 2800 կմ է, ավազանը՝ 600 հզ կմ²։ Սկիզբ է առնում Սեռա դե Կանաստրա լեռնազանգվածից, թափվում Ատլանտյան օվկիանոս։ Սահանքավոր է։ Պաուլու Աֆոնսու ջրվեժի մոտ կա ՀԷԿ։ Ջրի միջին ծախսը մոտ 3000 մ³/վրկ է։ Նավարկելի է Պիրապորա և Ժուազեյրու քաղաքների միջև։
Ջրագրություն
Սան-Ֆրանցիսկուն սկիզբ է առնում Սեռա-դա-Կանաստրայից, ավելի բարձրադիր Բրազիլիական հարթավայրից, վերևում գետը ավելի վարար է։ Միջին հոսքում գետը հոսում է լայն տարածքում տեկտոնիկական ծագում ունեցող, որը զուգահեռ է Ատլանտյան օվկիանոսի ափին։ Կաբռոբա քաղաքից հետո գետը կտրուկ շրջվում է դեպի հարավ-արևելք և ափամերձ շրջանում ընդմիջումների ձևով մոտենում Ատլանտյան օվկիանոսին՝ ձևավորելով բազմաթիվ ջրվեժներ, բարձրությունը հասցնելով մինչև 81 մետր բարձրության, որոնցից ամենաբարձրը Պաուլո-Աֆոնսոն է։ Գետին բնորոշ է կտրուկ ջրային զանգվածի փոփոխություն, քանի որ ավազանի մեծ մասը տեղակայված է չորային տարածաշրջանում՝ ամառային ջրառատ տեղումներով։ Այդ իսկ պատճառով գետի մակարդակը ջրաշատ շրջանում բարձրանում է 6-7 մետրով։
Կատեգորիա:Բրազիլիայի գետեր
Չաք Շումեր
Չարլզ Էլիս «Չաք» Շումեր (Charles Ellis «Chuck» Schumer, ) ամերիկացի քաղաքական գործիչ, ԱՄՆ ավագ սենատոր Նյու Յորք նահանգից, Դեմոկրատական ​​կուսակցության անդամ։ 2017 թվականի հունվարի 3-ին դարձավ Սենատում փոքրամասնության առաջնորդը։ 2021 թվականի հունվարի 20-ից համարվում է Սենատի մեծամասնության առաջնորդ։
Նախքան Սենատում ընտրվելը, Շումերը 1981-1999 թվականներին Ներկայացուցիչների պալատում ներկայացնում էր Բրուքլինի և Քուինսի հատվածները։ Ծնունդով Բրուքլինից Չարլզը Հարվարդի քոլեջի և Հարվարդի իրավաբանական դպրոցի շրջանավարտ է։ Նա նաև 1975-1980 թվականներին ներկայացնում էր 45-րդ շրջանը Նյու Յորք նահանգի ժողովի ժամանակ։
Շումերը եղել է Սենատի Դեմոկրատական ղեկավարության առաջին ամենաազդեցիկ անդամը, այն բանից հետո, երբ 2017 թվականի հունվարի 3-ին Հարրի Ռիդը անցավ թոշակի ։
2015 թվականին մեծամասնության պաշտոնաթող առաջնորդ Հարրի Ռիդը հավանություն տվեց Շումերի՝ մեծամասնության (կամ փոքրամասնության) առաջնորդի կոչմանն արժանանալուն ։
Վաղ կյանք և կրթություն
Շումերը ծնվել է Բրուքլինում՝ հրեա ծնողների՝ Սելմայի և Աբրահամ Շումերի ընտանիքում ։ Նա ազգակցական կապ ունի դերասանուհի և կատակերգու Էմի Շումերի հետ  ։ Հաճախել է Բրուքլինի Ջեյմս Մեդիսոնի անվան ավագ դպրոցը, որտեղ նա հավաքել է անհավանական 1600 միավոր հանձնելով SAT թեստը ։
Սովորել է Հարվարդի քոլեջում, որտեղ հետաքրքրվել է քաղաքականությամբ և մասնակցել Յուջին Մաքքարթիի նախընտրական քարոզարշավին ։ Բակալավրի կոչում ստանալուց հետո Շումերը ընդունվել է Հարվարդի իրավաբանական դպրոց, որտեղ նա ստացել է իրավաբանական դոկտորի աստիճան։ Նա հանձնել է Նյու Յորք նահանգի փաստաբանական ուսումնարանի քննությունը, բայց երբեք չի զբաղվել փաստաբանությամբ՝ սկսելով իր քաղաքական կարիերան ։
Հարմուս
Հարմուս, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Մտնում էր Մամռտանքի գյուղախմբի մեջ ։
Ծանոթագրություններ
Կատեգորիա:Արևմտյան Հայաստանի գյուղեր
Վիսոկուշա (գյուղ, Վինոգրադովսկի շրջան)
Վիսոկուշա (Высокуша), գյուղ Ռուսաստանի Արխանգելսկի մարզի Վինոգրադովսկի շրջանի կազմում։
Բնակչությունը 2010 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1889 թվականին հիմնադրված բնակավայրեր Կատեգորիա:Ռուսաստանի Արխանգելսկի մարզի Վինոգրադովսկի շրջանի բնակավայրեր
Լևի (գյուղ, Տոռի շրջան)
Լևի (Levi), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 41 մարդ։
Արտաքին հղումներ
Կատեգորիա:Էստոնիայի Պյարնումաա նահանգի Տոռի շրջանի բնակավայրեր Կատեգորիա:Էստոնիայի գյուղեր
Յուրի Չեպիկ
Յուրի Չեպիկ (Ю́рий Петро́вич Че́пик, ), ռուս դիվանագետ։
Կենսագրություն
1968 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է պորտուգալերենին և անգլերենին։
1968 թվականից զբաղվում է դիվանագիտական գործունեությամբ։
Անձնական կյանք
Ամուսնացած է, ունի մեկ որդի։
Ծանոթագրություններ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
(6011) Տոզի
(6011) Տոզի (Tozzi), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 29-ին Հենրի Հոլտի կողմից Պալոմարում ։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աբ (լեռ)
Աբ (նաև՝ Աբոս), լեռ Հայաստանում ։
Տեղադրություն
Նիկողայոս Ադոնցը Աբը և Նիբարը նույնացնում է Արարատի (Մասիսի) երկու գագաթների հետ, իսկ ցեղանունը պահպանված է համարվում Անի ամրոցի և Անի քաղաքի անվան մեջ ։
Որդորու
Որդորու, գյուղ (ավան) պատմական Հայաստանի Այրարատ նահանգի Բասեն գավառում, իսկ ապա Դու Փոքր անունով գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Բասեն գավառի արևելյան մասում, Դու գյուղի մոտակայքում։ Հայաստանի 387 թվականի բաժանման ժամանակ սահմանն անցել է գյուղի մոտակայքով։
Անվանումներ
Գյուղն ունեցել է հետևյալ անվանումները. Դու Փոքր, Թյու Փոքր, Թույա, Հորդրու, Որդրու, Որդու, Որդունոց, Տուի Ներքին, Տուի Սագիր, Տույ Փոքր, Օրդորու, Օրդրո, Օրդրու, Օրդունիր, Օրտու։
Պատմություն
Որդորուն հանդիսացել է Որդունի նախարական տան ոստանը։ Այստեղ էր նստում նաև Բասենի եպիսկոպոսը։ 4-րդ դարում, Խոսրով Կոտակի օրոք Որդորուն, Որդունի նախարարության մյուս կալվածքների հետ միասին, ամբողջությամբ անցնում է Բասենի եպիսկոպոսական թեմին ։
Բնակչություն
XX դարի սկզբին գյուղն արդեն ուներ մի քանի տուն թուրք բնակիչ և կոչվում էր Թյու Փոքր ։
Սեպուհ արքեպիսկոպոս Չուլջյան
Տեր Սեպուհ արքեպիսկոպոս Չուլջյան Հայաստանյաց Առաքելական եկեղեցու Գուգարաց թեմի առաջնորդ։ Եղել է Հրանտ Դինքի ամենամոտ ընկերը։
Ավանդը Գուգարաց Թեմում
1996 թվականի հունիսի 3-ին Հայրապետական Սրբատառ Կոնդակով նշանակվել է Գուգարաց թեմի (Լոռու և Տավուշի մարզեր) առաջնորդ։
1996 թվականից Սեպուհ Սրբազանի առաջնորդությամբ՝ հասարակություն-եկեղեցի կապը Լոռու մարզում աննախընթաց ձեռքբերումներ ունեցավ. դա պայմանավորված էր առաջնորդի որդեգրած հոգևոր իմաստուն քաղաքականությամբ։ Հայ հասարակության մեջ Սովետական անաստվածության և Սովետական արժեքային համակարգի ու գաղափարաբանության դուրս մղումով՝ հայ ժողովուրդն ու եկեղեցին որդեգրեցին նոր մոտեցումներ, նոր հայեցակարգ ազգային, մշակութային, բարոյական ու կենցաղավարման հարցերում։
Ստեղծված հիմնարար և մնայուն արժեքներից հատկապես հիշատակության են արժանի ազգային, հոգևոր-եկեղեցական մշակույթի ու ավանդույթների մատչելի մեկնաբանությամբ մատուցվող և հասարակության հոգևոր կյանքը բարելավող քարոզչական ու հոգեմտավոր աշխատանքները։
Անցնող տարիներին թեմի առաջնորդի և մարզային իշխանությունների միջև ձևավորվեց եկեղեցական և պետական հանդիսություններն ու միջոցառումները կանոնակարգող մշակույթ` հարգանքի, վստահության, փոխադարձ համագործակցության և սիրո մթնոլորտում։
Առաջնորդի նախաձեռնությամբ, ինչպես նաև հայաստանաբնակ և սփյուռքահայ բարերարների նյութական ու բարոյական աջակցությամբ` Գուգարաց թեմում առաջնորդարանի, հովվատների, եկեղեցիների, մատուռների ու ճամբարային համալիրների կառուցումն ու բարեկարգչական լայնածավալ աշխատանքները տեղական իշխանությունների ու լոռեցի բարեպաշտ ազգաբնակչության կողմից առանձնահատուկ վերաբերմունքի, օրհնության, արդար գնահատականի և պատվի են արժանացել։
Վանաձորում Թաիրովների պատմական շենքի` իբրև առաջնորդարան վերակառուցումն ու տարածքի բարեկարգումը առանձնակի շքեղություն պարգևեց հնամենի քաղաքին։ Դեռևս խորհրդային շրջանից թեմում գործում էին միայն Վանաձորի Սբ. Աստվածածին և Ստեփանավանի Սբ. Սարգիս եկեղեցիները։
1996-2018թթ. Սեպուհ Սրբազանի անմիջական նախաձեռնությամբ անցնող 21 տարիներին նորովի կառուցվեց և վերանորոգվեց 45 վանք ու եկեղեցի, և 25 մատուռ։ Այժմ թեմում իրենց հոգևոր ծառայությունն են մատուցում 17 հոգևոր հայրեր։
Կրթադաստիարակչական ծառայությունների շարքում արժանի է մատնանշել Վանաձորում «Ծիծեռնակ» և Հրանտ Դինքի անվան «Կռունկ» թեմապատկան ճամբարների հիմնովին վերակառուցումը, կահավորման դժվարին աշխատանքների իրականացումը։